Sløret blev fredag middag løftet for, hvem der skal spille med i Hjørringrevyen 2019. På et pressemøde, der blev afholdt i Vendsyssel Teater, kunne revydirektør, Henrik Baloo Andersen, præsentere sit fem mand store hold. Holdet består af Preben Kristensen, Anne Sofie Espersen, Carsten Svendsen, Kasper Le Fevre og Trine Gadeberg. Den 45-årige Anne Sofie Espersen kommer oprindeligt fra Hirtshals og har medvirket i en lang række film og tv-serier. - Det er et hold, jeg har arbejdet på i to år. Så jeg har glædet mig helt vildt til at præsentere det, siger Henrik Baloo Andersen. - På baggrund af dette hold spiller vi næste år 40 forestillinger, ti mere end i år. Og allerede nu har vi solgt 11 hele forestillinger, fortsætter han.

Opsummering:
Hjørringrevyen præsenterede fredag sit hold til næste års revy, og det bliver blandt andet med nordjyske Anne Sofie Espersen på holdet.